SYNEX ลุ้น Q4/64 สดใสต่อเนื่อง
SYNEX มีแนวโน้มสดใสต่อเนื่อง โดยเฉพาะ Q4/64 คาดว่าจะขยายตัวสูง พร้อมกับแนวโน้มอัตรากำไรขั้นต้นที่จะเพิ่มขึ้นจากการขายสินค้าแบรนด์ของตัวเอง 
SYNEX มีแนวโน้มสดใสต่อเนื่อง โดยเฉพาะ Q4/64 คาดว่าจะขยายตัวสูง พร้อมกับแนวโน้มอัตรากำไรขั้นต้นที่จะเพิ่มขึ้นจากการขายสินค้าแบรนด์ของตัวเอง
4 ธ.ค. 2564

คุณค่าบริษัท                   
บริษัท ซินเน็ค (ประเทศไทย) จำกัด (มหาชน) หรือ SYNEX มีแนวโน้มสดใสต่อเนื่อง โดยเฉพาะผลการดำเนินงานไตรมาส 4 ปี 2564 คาดว่าจะขยายตัวสูง พร้อมกับแนวโน้มอัตรากำไรขั้นต้นที่จะเพิ่มขึ้นจากการขายสินค้าแบรนด์ของตัวเอง รวมถึงการขยายธุรกิจเข้าสู่ตลาดสินค้า IT มือสองที่ช่วยหนุนผลการดำเนินงานในระยะยาว
โดยประเมินรายได้ไตรมาส 4 ปี 2564 จะขยายตัวสูง และทำสถิติสูงสุดใหม่ จากยอดขายสินค้า Apple ที่เพิ่มขึ้นตามปัจจัยฤดูกาล เพิ่ม exclusive brand เช่น RAZER และเพิ่มจุดให้บริการ service center
ขณะเดียวกันคาดรายได้กลุ่ม Gaming ปี 2564 เพิ่มขึ้นเป็น 5.0 พันล้านบาท  จากงวด 9 เดือนแรกของปี 2564 อยู่ที่ 3.8 พันล้านบาท และในปี 2563 อยู่ที่ 3.1 พันล้านบาท ส่วนในปี 2565 จะขยายตัวตามอุตสาหกรรม Gaming ในไทยที่เพิ่มขึ้น 16% เมื่อเทียบกับงวดเดียวกันของปีก่อน จากการเพิ่มแบรนด์และประเภทสินค้า Game console
นอกจากนี้บริษัทเตรียมขายสินค้า own brand ในไตรมาส 1 ปี 2565 โดยเริ่มจากสินค้ากลุ่ม accessories ทำให้อัตรากำไรขั้นต้นปรับตัวเพิ่มขึ้น (ปกติสินค้า accessories จะมี GPM double digit สูงกว่าอัตรากำไรขั้นต้นของบริษัทที่ 5%)
ขณะที่ SWOPMART จะ official launch ในเดือน ม.ค. 2565 โดยช่วงแรกรายได้จะต่ำ เนื่องจากยังไม่คิด transaction fee เพื่อเพิ่มการรับรู้ และการใช้งานของ user ขณะที่ระยะยาวมีโอกาสที่จะขยายตัวจากการนำเสนอขายประกันสินค้า และให้บริการสินค้าเงินผ่อน
ด้าน บล.เคทีบีเอสที คงประมาณการกำไรปกติ (ไม่รวมกำไรจากอัตราแลกเปลี่ยน) ปี 2564 อยู่ที่ 762 ล้านบาท เพิ่มขึ้น 37% จากงวดเดียวกันของปีก่อน และปี 2565 อยู่ที่ 952 ล้านบาท เพิ่มขึ้น 25% จากงวดเดียวกันของปีก่อน โดยเป็ นผลของรายได้ที่กลับมาขยายตัวเพิ่มขึ้นปีละ 16-19% เมื่อเทียบกับงวดเดียวกันของปีก่อน จากความต้องการสินค้า และลงทุนระบบ IT เพื่อรองรับ work &amp; learn from anywhere สถานการณ์สินค้าที่ขาดตลาดเริ่มกลับมาดีขึ้น และราคาขายเฉลี่ยปรับตัวเพิ่มขึ้น ตามสัดส่วนสินค้า Gaming ที่เพิ่มขึ้น และอยู่ในระดับสูง รวมทั้งเริ่มรับรู้รายได้จาก SWOPMART
 
รวมทั้งอัตรากำไรขั้นต้นจะเพิ่มขึ้นเป็น 4.6%/4.7% จากความต้องการสินค้า IT ที่สูงกว่า supply สินค้า และการเพิ่มสัดส่วนรายได้ non-mobile และ own brand ที่มีอัตรากำไรขั้นต้นสูง ด้านผลการดำเนินงานปกติไตรมาส 4 ปี 2564คาดจะขยายตัวจากงวดเดียวกันของปีก่อน และจากไตรมาสก่อน ซึ่งจากยอดขาย iPhone และ iPad ที่เพิ่มขึ้น โดยเฉพาะ iPad mini 6 ที่กลับมาเปิดตัวในรอบ 2 ปี ทำให้มีความต้องการสินค้าที่สูง และไม่เพียงพอต่อการจำหน่าย
พร้อมด้วยประเมินว่าผลการดำเนินงานของบริษัทจะขยายตัวต่อเนื่องที่ 2564-2566 core EPS CAGR +24% โดยได้รับผลบวกจากยอดขาย และการลงทุนด้าน IT ที่จะยังอยู่ในระดับสูง เพื่อรองรับการเปลี่ยนแปลงระบบการทำงาน และชีวิตประจำวันให้เป็น smart environment รวมทั้งอัตรากำไรขั้นต้นในระยะยาวที่จะปรับตัวดีขึ้น
ผลดังกล่าวคงคำแนะนำ “ซื้อ” และราคาเป้าหมายที่ 36.00 บาท
….
ผู้ถือหุ้นรายใหญ่
รายชื่อกรรมการ